אדי קיו

אדי קיו (באנגלית: Eddy Cue; נולד ב-23 באוקטובר 1964) הוא סגן נשיא בחברת אפל ומדווח למנכ"ל אפל, טים קוק. הוא ממונה על תוכנות אינטרנט, שירותים כלליים קיו מילא תפקיד מרכזי בהקמת החנות המקוונת של אפל בשנת 1998, הקמת חנות ה־iTunes בשנת 2003 והקמת ה־App Store בשנת 2008. בנובמבר 2012 קיבל תחת אחריותו את תוכנת המפות של אפל ואת העוזרת הווירטואלית סירי. אדי קיו הצטרף למועצת המנהלים של פרארי בנובמבר 2012.

 ביוגרפיה 
קיו הצטרף לאפל בשנת 1989 והיה גורם מרכזי ביצירת החנות המקוונת של אפל בשנת 1998, חנות iTunes בשנת 2003 ו-App Store בשנת 2008. בשנותיו הראשונות בחברת אפל היה מנהל צוותי הנדסת תוכנה ותמיכת לקוחות. בשנת 1999 הוא שכנע את אפל לעבוד עם חברת אקמאי על פיתוח טכנולוגיות סטרימינג חדשות עבור תוכנת הווידאו QuickTime של אפל. הוא גם מילא תפקיד מפתח בפיתוח חבילת היישומים של iLife של אפל, הכוללת את iBooks, שירות הפרסום iAd ואת ה־App Store על יותר מ־700,000 האפליקציות שהוא מכילה. קיו זכה להערכה באפל בזכות יכולתו להוביל להצלחה כמה ממוצריה הכושלים הכושלים, כמו שירות סנכרון הנתונים MobileMe וכן iCloud, המונה יותר מרבע מיליארד משתמשים. קיו גם מפורסם בכך שהמליץ לג'ובס לשקול ליצור גרסה קטנה יותר של ה-iPad על סמך הניסיון שלו עם המוצר. בעוד שג'ובס במקור התנגד לרעיון, בסופו של דבר טים קוק הסכים עם הרעיון כשהפך למנכ"ל לאחר מותו של ג'ובס.

כסגן נשיא בכיר לתוכנות ושירותי אינטרנט, קיו היה אחראי לטיפול בתקלות במפות הסלולריות, ב־iCloud וב-iMessage. בנוסף, קיו פיקח על העוזרת הקולית של אפל, סירי. עם זאת, שירות זה הועבר לידי קרייג פדרגיי, סמנכ"ל בכיר של אפל בהנדסת תוכנה ולג'והן ג'יאנאדראה, סגן הנשיא בכיר החדש של אפל לתחום ה-AI/ML. תחומי האחריות של קיו כאחראי על iTunes כללו התמודדות עם עליית שירותי הסטרימינג, תחרות של אפל עם ספוטיפיי ורכישה של חברת Shazam. בתגובה לעליית שירותי הזרמת הווידאו כמו נטפליקס, אמזון ו-HBO, קיו הוביל את המאמץ החדש של אפל ליצור תוכן מקורי משלה. בשנת 2017 הוכרז כי אפל הקציבה כמעט מיליארד דולר לייצור תוכן וידאו מקורי כדי להתמודד עם HBO, אמזון ונטפליקס. בשנת 2016 דווח כי קיו הרוויח יותר מ-22.8 מיליון דולר (מהם 1,000,000 $ כשכר בסיס, 1,790,000 $ בונוסים ותמריצים, ו-20,000,083 $ במניות.

 חיים אישיים 
קיו נולד לאם קובנית ואב ספרדי. הוא מתגורר עם אשתו פאולה (נפגש באוניברסיטת דיוק) בלוס אלטוס, קליפורניה, ושומר על פרופיל נמוך. קיו הוא מעריץ מושבע של מוזיקת רוק. ברוס ספרינגסטין הוא אחד האמנים האהובים עליו. קיו זכה להכרה על ידי מרכז מחקר הסרטן City of Hope עם פרס "רוח החיים" לשנת 2014. הפרס מוענק לאדם שיצירתו השפיעה באופן מהותי על תעשיית המוזיקה, הקולנוע והבידור.

 קישורים חיצוניים 

 פרופיל של אדי קיו באתר אפל

הערות שוליים

קטגוריה:עובדי אפל
קטגוריה:אמריקאים שנולדו ב-1964